钦定古今图书集成/理学汇编/学行典/第069卷 > 淮南子 > 《说山训》
## 钦定古今图书集成/理学汇编/学行典/第069卷 > 淮南子 > 《说山训》

“狂者东走，逐者亦东走”，东走则同，所以东走则异。溺
者入水，拯之者亦入水，入水则同，所以入水者则异。
故圣人同死生，愚人亦同死生。圣人之同死生，通于
分理；愚人之同死生，不知利害所在。徐偃王以仁义
亡国，国亡者非必仁义。比干以忠靡其体，被诛者非
必忠也。故寒颤惧者亦颤，此同名而异实。